cyanic-selkie/wikianc huggingface dataset:
Skeitbordings
1970. gadi
Ražotāji sāka eksperimentēt ar tādiem jauniem materiāliem priekš dēļiem kā stiklšķiedra un alumīnijs, bet lielāko daļu dēļu gatavoja no kļavas finiera. Skeiteri izgudroja arvien jaunus trikus. Kalifornijas skeiteri Ty Page, Brūss Logans, Bobijs Pīrsijs, Kevins Rīds un komanda Z-Boys sāka skeitot baseinos, kas bija tukši dēļ lielā 1976. gada sausuma. Viņi bija pirmie, kas sāka skeitot vert stilā.
Vert kustības rezultāts bija skeitparku cīņa ar lielo atbildību, kā rezultātā lielāko daļu no tiem aizvēra. Kā atbildi tam vert skeiteri sāka celt paši savas rampas, bet frīstaila skeiteri turpināja attīstīties flatland stilā. Visa tā rezultātā uz 1980. gadu sākumu skeitbordinga popularitāte atkal samazinājās.
1990. gadi — mūsdienas
Mūsdienās lielākā daļa skeiteru braukā ielas stilā, tādēļ skrituļdēļi ir pārcietuši dažādas izmaiņas. To garums ir no 30 (76.2 cm) līdz 32 collām (81.28 cm), platums — no 7 līdz 8.25 collām. Ir arī izņēmumi. Piemēram, ražo skrituļdēļus, 6 collas platus, kas paredzēti bērniem, vai 9 collas un pat 9.5 collas platus dēļus, ir arī tā saucamie kruīza dēļi, kas tiek ražoti tradicionālā izpildījumā, "zivs" formā. Lielākoties ar tiem braukā baseinos un pa rampām, bet ir arī ļaudis, kam ar tādiem ērtāk braukt pa ielām. Ritentiņus gatavo no ļoti cieta poliuretāna, un to izmērs ir samazināts, kas padara skrituļdēli vieglāku un atvieglo triku izpildi.
Skeitbordings Latvijā
Latvijā slaloma rekords 100 konusiem pieder Jānim Kuzminam — 20,774 sekundes, augstlēkšanā — Kārlim Bogustovam (92 cm). Viens no ievērojamākajiem braucējiem Latvijā ir Egons Avots, kurš ir devis lielu ieguldījumu skeitborda attīstībā.
Kalniški (Tabores pagasts)
Kalniški ir ciems Tabores pagastā, Augšdaugavas novadā. Atrodas 250 km attālumā no Rīgas.
Tiimari
Tiimari Oyj Abp  bija Somijas kancelejas un saimniecības preču un dāvanu mazumtirdzniecības veikalu ķēde. Galvenais birojs atrodadās Vantā. Dibināts 1975. gadā. Uzņēmumam 2013. gada septembrī pasludināts bankrots.
Uzņēmumam 2012. gada beigās piederēja 194 veikali, no kuriem 174 Somijā, bet pārējie — Baltijas valstīs. Noliktavu un loģistikas centrs atrodas Lahti.
Tiimari Oyj Abp akcijas no 1988. līdz 2013. gadam tika kotētas biržā NASDAQ OMX Helsinki.
Vēsture
2012. gadā palielinājās uzņēmuma zaudējumi. 2013. gada jūlijā tika paziņots, ka Tiimari Somijā slēgs 24 veikalus. 2013. gada 18. septembrī Tiimari iesniedza bankrota pieteikumu. 20. septembrī atzina uzņēmumu Tiimari Oyj Abp un Tiimari Retail Oy bankrotu. Tiimari dibinātājs Kari Sulkanens uzskata, ka uzņēmumu pazudināja koncentrēšanās uz dāvanu precēm. Tika meklēti potenciālie pircēji, bet neviens nenopirka veikalu ķēdi. 2013. gada 9. oktobrī pārtraukta Tiimari akciju kotēšana biržā NASDAQ OMX Helsinki. 2014. gada sākumā pēdējie Tiimari veikali tika slēgti. Martā paziņots, ka kāds Somijas uzņēmējs iegādājies Tiimari zīmolu.
Ērkšķuzāles
Ērkšķuzāles ir monotipiska ģints graudzāļu dzimtā, kurā ir klasificēta tikai viena augu suga - ūdens ērkšķuzāle (Scolochloa festucacea). Ērkšķuzāles ir sastopamas Eiropas centrālajā un ziemeļu daļā, Āzijā un dažviet Ziemeļamerikā. Baltijas reģiona austrumdaļā reti un izklaidus, tostarp Latvijā reti - pārsvarā valsts austrumdaļā. Augu grupas aug upju un ezeru piekrastes joslā, seklūdenī. Augs ir ierakstīts Latvijas Sarkanajā grāmatā 3. kategorijā, to apdraud būvniecība ezeru piekrastē un izbraukšana ar laivām.
Ģintī senāk bija iekļauta vēl viena suga - Scolochloa arundinacea, taču tā musdienās tiek klasificēta Arundo ģintī kā suga Arundo donax.
Apraksts
Ūdens ērkšķuzāle ir daudzgadīgs, 100-200 cm garš lakstaugs ar ložņājošu, resnu sakneni. Stiebrs ir stāvs, kails, spēcīgs, un tas pie pamata var būt pacils. Lapas ir 15-40 cm garas un 0,4-1,5 cm platas, tām ir ļoti raupja mala. Lapas maksts ir kaila. Mēlīte ir nošķelta, līdz 0,6 cm gara. Ziedu skara ir plaša, 10-30 cm gara. Vārpiņas ir saplacinātas, aptuveni 1 cm garas, katrā vārpiņā 3-4 ziedi. Vārpiņas plēksnes ir īsākas nekā vārpiņa, gari smailas, ar gaišu apmali. Ārējā zieda plēksne ir divzobaina, ar ļoti īsu akotu. Auglis ir 0,2-0,3 cm garš grauds ar matiņu pušķi galā. Zied jūnija beigās un jūlijā.
Neomicīns/polimiksīns B/bacitracīns
Neomicīns/polimiksīns B/bacitracīns, pazīstams arī kā trīskāršā antibiotiku ziede, ir zāles, ko lieto, lai samazinātu infekciju risku pēc nelielām ādas traumām. Tas satur trīs antibiotikas: neomicīnu, polimiksīnu B un bacitracīnu. Tas ir paredzēts tikai lokālai lietošanai, un to nedrīkst norīt, jo pastāv nieru bojājuma risks.
Iespējamās blakusparādības ir nieze un ādas izsitumi, un retos gadījumos dzirdes zudums. Lietošana grūtniecības laikā parasti ir ieteicama. Tam ir salīdzinoši plašs spektrs, un tas ir efektīvs gan pret gramnegatīvām, gan grampozitīvām baktērijām.
Lielvārži
Lielvārži ir ciems Ķekavas novada Ķekavas pagastā. Izvietojies pagasta vidusdaļā uz dienvidiem no Rīgas apvedceļa A5 3 km no pagasta un novada centra Ķekavas un 22 km no Rīgas centra.
Kristofs Leotards
Kristofs Leotards (fr; dzimis 1966. gadā Amjēnā) ir Francijas šahists. Pasaules čempionāta korespondencšahā (2004—2007) uzvarētājs. ICCF lielmeistars (2000).
Biogrāfija
Pēc profesijas ir skolotājs. Dzīvo Francijas dienvidos, ir precējies un divu meitu tēvs.
Orta
Orta var būt:
Nevermind
Nevermind ir amerikāņu rokgrupas Nirvana otrais studijas albums. Tas tika izdots sadarbībā ar ierakstu kompāniju DGC Records.
Kritiķi ir atzinuši šo par vienu no visu laiku izcilākajiem albumiem. Tas guva labus komerciālus panākumus, lai arī pati grupa un ierakstu kompānija necerēja uz panākumiem. Tas tika sertificēts ar dimanta disku pēc RIAA sistēmas, visā pasaulē tas ir ticis pārdots vairāk nekā 30 miljonos kopiju.
Dziesmu saraksts
"Endless, Nameless" – 6:44
2019. gada Pasaules čempionāts hokejā
2019. gada Pasaules čempionāts hokejā bija 83. Pasaules čempionāts. Tas norisinājās Slovākijas pilsētās Bratislavā un Košicē. Čempionāts notika divās fāzēs — grupu turnīrā un izslēgšanas spēlēs. Grupu turnīrā izlases pēc IIHF ranga bija saliktas divās grupās pa astoņām katrā. Četras labākās pēc grupu turnīra turpināja sacensties izslēgšanas spēlēs, savukārt katras grupas vājākā komanda izkrita no Elites divīzijas (Francija un Austrija). Pirms čempionāta bija jau zināms, ka Šveices hokeja izlase nevar izkrist no Elites divīzijas, jo 2020. gada Pasaules čempionāts hokejā norisināsies Šveicē. 2019. gada čempionāts sākās un norisinājās līdz 26. maijam.
Šajā čempionātā pēc 27 gadu pārtraukuma Elites divīzijā atgriezās Lielbritānijas hokeja izlase. Latvijas izlasei šis bija 23. Pasaules čempionāts Elites divīzijā pēc kārtas.
Komandas
Elites divīzijā piedalās 16 komandas, kur 14 no tām kvalificējās iegūstot 1.—14. vietu 2018. gada Pasaules čempionātā hokejā; savukārt atlikušās 2 komandas kvalificējās iegūstot 1.—2. vietu 2018. gada Pasaules čempionātā hokejā 1. divīzijā:
Izlašu sastāvi
Katras izlases sastāvā bija 15 līdz 22 laukuma spēlētāji un 2 līdz 3 vārtsargi.
Sadalījums pa grupām
Komandas tika sadalītas pa grupām atbilstoši vietām 2018. gada IIHF rangā (izlašu vietas šajā rangā norādītas iekavās). Vienīgā izmaiņa tika veikta, samainot Slovākiju un Norvēģiju grupām. Tas tika darīts, lai Slovākija un Čehija nespēlētu vienā grupā, tādā veidā līdzjutēju sadalījums katrā grupā būtu vienmērīgāks.
Rezultatīvākie spēlētāji
Sarakstā iekļauti 10 rezultatīvākie spēlētāji pēc gūtajiem punktiem, tad pēc vārtiem.
Labākie vārtsargi
Sarakstā iekļauti pieci labākie vārtsargi pēc atvairīto metienu procenta, kuri ir aizvadījuši vismaz 40% no visa komandas spēlētā laika.
Ozoli (Rendas pagasts)
Ozoli, agrāk arī Ozolmuiža, ir ciems Latvijā, Kuldīgas novada Rendas pagastā. Veidojies ap vēsturisko Ozolmuižu (Gut Ohseln).
Centaura Bēta
Centaura Bēta jeb Centaura β (β Cen, Beta Centauri), pazīstama arī kā Agena vai Hadars, ir otra spožākā zvaigzne Centaura zvaigznājā, kas atrodas aptuveni 350 gaismas gadus jeb 110 parseku attālumā no Zemes. Tā ir trīskārša zvaigžņu sistēma ar kopējo redzamības spožumu 0,61, kas tādējādi to padara par vienpadsmito spožāko zvaigzni nakts debesīs.
Raksturojums
Centaura Bētas sistēmu veido trīs zvaigznes — Centaura Bēta A1, Centaura Bēta A2 un Centaura Bēta B, kur pēc spektrālās klases visas trīs ir B tipa zvaigznes ar vidējo virsmas temperatūru no 22 500 līdz 25 000 K. Būtībā Centaura Bētu A1 un Centaura Bētu A2 var uzskatīt par fizikālo dubultzvaigžņu sistēmu, kur vidējais attālums starp abām zvaigznēm ir teju 2,59 astronomiskās vienības, kas nozīmē, ka vidējais apriņķošanas periods, ko abas zvaigznes veic ap savu kopīgo baricentru, ir 357 dienas. Savukārt Centaura Bēta B riņķo pa orbītu, kas atrodas aptuveni 210 astronomisko vienību attālumā no abām galvenajām šīs sistēmas zvaigznēm, tādējādi, lai veiktu vienu pilnu apriņķojumu, tai ir nepieciešami gandrīz 250 gadi. Lai gan simtprocentīgi tas vēl nav zināms, taču visticamāk visas trīs Centaura Bētas zvaigznes beigs savu mūžu supernovas eksplozijā. Centaura Bētas sistēma ir relatīvi jauna — vidēji ap 14 miljoniem gadu veca.
Gulbju ezers (balets)
"Gulbju ezers" (ru) ir krievu komponista Pētera Čaikovska balets, kas sarakstīts no 1875. līdz 1876. gadam. Viens no populārākajiem baletiem mūsdienās. Parasti ir četri (pārsvarā ārpus Krievijas un Austrumeiropas) vai trīs cēlieni (pārsvarā Krievijā un Austrumeiropā).
Balets ir par princi Zigfrīdu, kas iemīlas noburtajā Odetā (princese dienā pārvēršas par gulbi). Burvestību var lauzt, vienīgi apsolot mūžīgu mīlestību.
"Gulbju ezera" pirmizrāde notika Maskavas Lielajā teātrī. Šī iestudējuma horeogrāfijas autors bija Jūliuss Reizingers. Pirmizrāde nebija veiksmīga, to negatīvi novērtēja kritiķi, mūzika tika atzīta par pārāk sarežģītu baletam. Mūsdienās lielākā daļa iestudējumu veidoti pēc 1895. gada versijas, kuras autori ir Mariuss Petipā un Ļevs Ivanovs. Šīs versijas pirmizrāde notika Marijas teātrī, Sanktpēterburgā,.
Nav vienprātības par baleta stāsta oriģinālavotu. Par populārāko libreta avotu uzskata vācu autora Johanna Kārļa Augusta Muzeusa pasaka Der geraubte Schleier, kā arī krievu pasaku Белая уточка.
Cārmaņa ezers
Cārmaņa ezers var būt:
Jegors Jakovļevs
Jegors Jakovļevs (ru, dzimis ) ir Krievijas hokejists, spēlē aizsarga pozīcijā. Kopš 2019. gada Jakovļevs pārstāv KHL klubu Magņitogorskas "Metallurg".
Savu KHL karjeru iesācis 2010–11. gada sezonā, nospēlējot vienu maču Kazaņas "Ak Bars". Vēlāk spēlējis Jaroslavļas "Lokomotiv" un trīs sezonas Sanktpēterburgas SKA. 2017. gadā izcīnījis Gagarina kausu. 2018. gadā viņš noslēdza līgumu ar NHL komandu Ņūdžersijas "Devils", kur viņš nospēlēja 25 mačus. Nākamajā sezonā Jakovļevs atgriezās KHL un pievienojās Magņitogorskas "Metallurg".
Krievijas hokeja izlases sastāvā piedalījies trijos Pasaules čempionātos, 2014. gadā izcīnot pirmo vietu un 2015. gadā otro vietu. Ieguvis zelta medaļas 2018. gada ziemas olimpiskajās spēlēs.
Māris Ziediņš (basketbolists)
Māris Ziediņš (dzimis Valmierā) ir latviešu basketbolists, spēlē uzbrucēja pozīcijā. Pašlaik (2014) pārstāv Latvijas Basketbola Līgas klubu BK Valmiera.
2008. gada vasarā Māris Ziediņš Latvijas U-18 izlases sastāvā piedalījās Eiropas čempionātā Grieķijā, kurā Vara Krūmiņa vadītā izlase ierindojās 7. vietā.
2012./2013. gada sezonā BK Valmiera ar Ziediņu sastāvā izcīnīja Latvijas Basketbola līgas bronzas medaļas.
Bumbieru iela (Rīga)
Bumbieru iela ir iela Rīgā, Kurzemes rajonā, Dzirciema apkaimē. Ielas garums ir 120 metri un tā visā garumā ir klāta ar asfalta segumu. Tā sākas krustojumā ar Ķiršu ielu un, nekrustojot citas ielas izbeidzas aiz Rīgas Stradiņa universitātes Stomatoloģijas institūta ēkas (šeit savienojums gājējiem, pa kuru iespējams sasniegt Dzirciema ielu). Bumbieru ielā ir tikai savrupmāju apbūve.
Vēsture
Bumbieru iela ir izveidota 1963. gadā ar tagadējo nosaukumu.
Ielu savienojumi
Bumbieru iela ir savienota ar Ķiršu ielu (T veida krustojums).
Tailers Bertuci
Tailers Bertuci (en, dzimis ) ir Kanādas hokejists, spēlē kreisās malas uzbrucēja pozīcijā. Pašlaik (2023) Bertuci pārstāv NHL klubu Toronto "Maple Leafs". 2013. gada NHL draftā Bertuci ar kopējo 58. numuru, otrajā kārtā izvēlējās Detroitas "Red Wings".
Karjera
Junioru gados, četras sezonas Bertuci spēlēja Ontārio hokeja līgas komandā Gvelfas "Storm". Vēlāk spēlējis AHL komandā Grandrepidsas "Griffins", ar kuru 2017. gadā viņš izcīnīja Kaldera kausu. Vēlāk debitēja arī Detroitas "Red Wings". Bertuci kļuva par pirmo spēlētāju Red Wings vēsturē, kas ir sakrājis trīs punktus, četrās spēlēs pēc kārtas.
2023. gada 2. martā Bertuci tika aizmainīts uz Bostonas "Bruins" apmaiņā pret nosacītu pirmās kārtas izvēli 2024. gada NHL draftā un ceturtās kārtas izvēli 2025. gada NHL draftā.
Kanādas hokeja izlases sastāvā Bertuci ir spēlējis 2019. gada Pasaules čempionātā.
Privātā dzīve
Tailera tēvocis Tods Bertuci arī bija hokejists, kurš pazīstams ar agresīvu spēles stilu.
Kingstona (Norfolkas Sala)
Kingstona (, norfolkiešu: Daun a'Taun) ir Austrālijai piederošās Norfolkas Salas Teritorijas galvaspilsēta, atrodas Norfolkas salā. Tā ir otra vecākā pilsēta Austrālijā. Kingstonā ir izvietotas teritorijas galvenās institūcijas.
1788. gadā leitnants Filips Kings un vēl 22 iedzīvotāji izveidoja Kingstonas ciemu kā cietumu, no visiem ciema iedzīvotājiem 15 bija ieslodzītie.
Pāvels Karnauhovs
Pāvels Karnauhovs (ru, dzimis ) ir Krievijas hokejists, spēlē kreisās malas uzbrucēja pozīcijā. Kopš 2016. gada Karnauhovs pārstāv KHL komandu Maskavas CSKA. 2015. gada NHL draftā Karnauhovu ar kopējo 136. numuru 5. kārtā izvēlējās Kalgari "Flames".
Piedalījies 2021. gada Pasaules čempionātā. Karnauhovs tika iekļauts Krievijas olimpisko atlētu komandas sastāvam 2022. gada ziemas olimpiskajās spēlēs.
Masas—enerģijas proporcionalitāte
Masas—enerģijas proporcionalitāte fizikā, it īpaši vispārīgajā un speciālajā relativitātes teorijā, ir ķermeņa masu un enerģiju sasaistoša formula, kas pazīstama arī kā Einšteina formula. Pēc šīs formulas masa var tikt izteikta enerģijas vienībās un otrādāk.
Masas—enerģijas proporcionalitāte matemātiski tiek izteikta ar vienādojumu:
kur E ir enerģija, m ir masa un c ir gaismas ātrums.
Vācu fiziķis Alberts Einšteins masas—enerģijas proporcionalitāti noformulēja vienā no savām publikācijām žurnālā Annalen der Physik 1905. gadā.
Eļļainā moringa
Eļļainā moringa (Moringa oleifera) ir moringu ģints augu suga. Moringa ir ātri augoša un sausuma izturīga. Dabiskais izplatības areāls ir Indijas subkontinents. Moringu kultivē un no tās iegūst eļļu, tiek lietots arī kā dārzenis un izmantots tautas medicīnā. Moringu izmanto arī ūdens attīrīšanā.
Nakts karalienes ārija
"Der Hölle Rache kocht in meinem Herzen" ("Elles atriebība deg manā sirdī"), nereti saīsināta kā "Der Hölle Rache", ir ārija, ko izpilda Nakts karalienes tēls no Mocarta operas "Burvju flauta" (Die Zauberflöte). Ārijā attēlota dusmu lēkme, kurā nakts karaliene ieliek nazi savas meitas Paminas rokās un mudina viņu nogalināt karalienes nīsto tēlu Sarastro, draudot, ka citādi viņa atteiksies no Paminas un viņu nolādēs. Šī neaizmirstamā, ātrā un grandiozā ārija "Der Hölle Rache" ir viena no slavenākajiem operu ārijām.
Librets
Burvju flautas libreta autors ir Emanuels Šikanēders, kurš arī vadīja pirmizrādes teātra trupu, un izveidoja Papageno tēlu operā.<poem lang="de" style="float:left; margin-left:1em;">Der Hölle Rache kocht in meinem Herzen, Tod und Verzweiflung flammet um mich her! Fühlt nicht durch dich Sarastro Todesschmerzen, So bist du meine Tochter nimmermehr:
Verstossen sei auf ewig, Verlassen sei auf ewig, Zertrümmert sei'n auf ewig Alle Bande der Natur.
Wenn nicht durch dich Sarastro wird erblassen! Hört, Rachegötter, hört der Mutter Schwur!
Mūzika
Ārija ir rakstīta re minorā, un tās instrumentālo daļu spēlē flautu pāris, oboju pāris, fagotu pāris, ragu pāris un tauru pāris, kā arī timpāni un stīgu instrumenti. Šīs ārijas instrumentālais sastāvs ir lielāks nekā otras Nakts karalienes ārijas "O zittre nicht" sastāvs, un tajā ietilpst visi izmantotie instrumenti operā, izņemot klarnetes un trombonus.
Šī ārija ir pazīstama kā tehniski ļoti sarežģīta. Lai to izpildītu, dziedātājas balss diapazonam jāaptver divas oktāvas, sākot no F4 līdz F6.
Izpildījumu vēsture
Pirmā dziedātāja, kas uz skatuves izpildīja šo āriju, bija Mocarta svaine Jozefa Vēbere 32 gadu vecumā. Vēberei bija ievērojamas balss dotības un plašs balss diapazons, un, iespējams, Mocarts, zinot Vēberes labās vokālās spējas, uzrakstīja abas Nakts karalienes ārijas, lai tās parādītu.
Mūsdienās ļoti daudz ievērojamu soprānu ir izpildījuši vai ierakstījuši āriju. Ārija bija arī slavenās nekompetentās dziedātājas Florenses Fosteres Dženkinsas iecienīta.
Naturālā saimniecība
Naturālā saimniecība ir tāds saimniekošanas veids, kas apgādā savu saimniecību ar visiem nepieciešamajiem resursiem, neražojot tos pārdošanai. Parasti definīcijās, runājot par dažiem vēstures posmiem, to precizē kā "saražo visu pašpatēriņam nepieciešamo, izņemot sāli un dzelzi". Šāda saimniekošanas kārtība pastāvēja lielāko cilvēces vēstures daļu un vietām pasaulē pastāv joprojām.
Nakts karalienes ārija
Izpildījumu vēsture
Ārijas ieraksts ir iekļauts Zemes mūzikas kolekcijā uz kosmosa kuģiem Voyager 1 un Voyager 2.
Numernes valnis (dabas parks)
Dabas parks "Numernes valnis" ir īpaši aizsargājama dabas teritorija Ludzas novada Salnavas pagastā, pavisam neliela tā daļa atrodas Balvu novadā. Dabas parks ietver 15 kilometrus garo osu Numernes valni, kuram ziemeļu pusē atrodas Numernes purvs, bet dienvidos — ezeru virkne Mazais Kugreņš, Lielais Kugreņš un Nūmierņas ezers. Ir izveidota pastaigu taka, skatu tornis, marķēts velomaršruts.
Dabas parks ir viena no nedaudzajām vietām valstī, kur sastopami sausieņu priežu meži, kas izveidojušies uz osiem vai osveida vaļņiem. Sastopamas retas un aizsargājamas augu sugas - Ruiša pūķgalve, smiltāju esparsete un zāļlapu smiltenīte. Vaļņa pakājē izskalošanās rezultātā izveidojušās nedaudz kaļķainas augsnes, kas ir piemērota vide dzeltenajai dzegužkurpītei. Vaļņa pakājē sastopami purvaini meži, kā arī tādas aizsargājamas augu sugas kā meža silpurene (viena no bagātākājām atradnēm Latvijā), spilvainais ancītis un Lēzeļa lipare. No bezmugurkaulniekiem sastopams četrzobu pumpurgliemezis.
Eduards Radziņš
Eduards Jūlijs Radziņš ( — ) bija Latvijas politiķis. Bijis Valmieras pilsētas galva, Tautas padomes loceklis, Satversmes sapulces, 1., 2., 3. un 4. Saeimas deputāts. Pārstāvējis Latvijas Sociāldemokrātisko strādnieku partiju.
Biogrāfija
Pēc Otrā pasaules kara beigām ticis represēts un izsūtīts uz Sibīriju, taču ap 1956. gadu atbrīvots. Miris Valmierā.
Jarmo Milliss
Jarmo Milliss (fi; dzimis ) ir bijušais somu hokejists, vārtsargs, Somijas hokeja izlases dalībnieks. Karjeras laikā aizvadījis 39 spēles Nacionālajā hokeja līgā, karjeras lielāko daļu pavadījis Zviedrijas un Somijas augstākajās līgās, divreiz kļūstot par Zviedrijas, bet vienu reizi arī par Somijas čempionu. Izlases sastāvā izcīnījis trīs olimpiskās medaļas un četras pasaules čempionātu medaļas.
Spēlētāja karjera
Karjeras ievadā, no 1983. līdz 1988. gadam, Millissspēlēja SM līgas komandās Tamperes "Ilves" un Raumas "Lukko". 1985. Milliss kopā ar "Ilves" kļuva par valsts čempionu, savukārt 1988. gadā jau tika atzīts par visas līgas labāko vārtsargu. Pēc sezonas beigām Milliss pārcēlās uz Ziemeļameriku, kur nākamās trīs sezonas aizvadīja NHL komandas Minesotas "North Stars" sistēmā. Komandas rindās turpmākajās trīs sezonās aizvadīja vien 12 spēles. 1991.—92. gada sezonā Milliss bija jaunizveidotās Sanhosē "Sharks" otrais vārtsargs, aizvadot 27 spēles, taču tad atgriezās Somijā.
Līgums par pilsonības piešķiršanu pret lieliniekiem karojošajiem brīvprātīgajiem
Līgumu par pilsonības piešķiršanu pret lieliniekiem karojošajiem brīvprātīgajiem 1918. gada 29. decembrī noslēdza Vācijas vēstnieks (no 26. decembra) Augusts Vinnigs un Latvijas Pagaidu valdības vadītājs Kārlis Ulmanis. Līgumu noslēdza kritiskajās dienās pirms Rīgas krišanas Padomju Latvijas karaspēka varā, kad Pagaidu valdība meklēja jebkādas iespējas kaujasspējīgas armijas izveidei. Līguma negatīvās sekas bija nekontrolēta vācu algotņu ieplūšana Latvijā, kas 1919. gadā radīja daudzas no Latvijas brīvības cīņu krīzēm. Protestā pret līgumu, sociāldemokrāti 30. decembrī izstājās no Tautas padomes.
Līguma teksts
Rīgā, 1918. g. 29. decembrī
1. Latvijas Pagaidu valdība ir ar mieru pēc lūguma piešķirt pilnas Latvijas pilsoņu tiesības visiem ārzemju karavīriem, kas ne mazāk kā četras nedēļas piedalījušies brīvprātīgo korpusu cīņās par Latvijas atbrīvošanu no lieliniekiem.
2. Latvijas pavalstnieki Baltijas vācieši iegūst tiesības iestāties Vācijas impērijas brīvprātīgo korpusos. Bez tam, nav iebildumu, ka Vācijas virsnieki un apakšvirsnieki tiek izmantoti kā instruktori Baltijas landesvēra rotās kampaņas laikā.
3. Pagaidu valdība garantē Baltijas vāciešiem saskaņā ar 7. decembra līgumu piešķirtās tiesības izveidot landesvēra sastāvā 7 nacionālās rotas un 2 baterijas arī tad, ja šī līguma 2. paragrāfs novestu pie vācbaltu armijas daļu pagaidu izformēšanas. Ja landesvērā palielinās latviešu rotu skaitu, tad proporcionāli palielinās arī vācu rotu skaitu.
4. Lai izpildītu l. paragrāfu, Pagaidu valdība apņemas vismaz reizi nedēļā piesūtīt sarakstus par pienākušajiem un aizgājušajiem brīvprātīgajiem. Uz minēto sarakstu pamata, līguma parakstītājas puses kopīgi izšķirs, kuri Vācijas pavalstnieki saskaņā ar 1. paragrāfu ir ieguvuši pilsoņa tiesības.
Parakstījuši, Augusts Vinnigs, Vācijas sūtnis Latvijā un Igaunijā. K. Ulmanis, Ministru prezidents, Fr. Paeglis. J. Zālītis. ,
Košrags
Košrags ir ciems Talsu novada Kolkas pagastā, Irbes šauruma krastā. Izvietojies starp Mazirbi un Pitragsupes ieteku jūrā 17 km no pagasta centra Kolkas, 60,5 km no novada centra Talsiem un 177 km no Rīgas.
Košrags tiek uzskatīts par jaunāko no Kurzemes piekrastes lībiešu ciemiem. Izveidojies 17. gadsimtā un vēl 1680. gadā kā vienīgā sēta Košragā minēti "Kūkiņi". 1826. gadā Košragā bija 78 iedzīvotāji; 4 saimnieku ģimenes un 11 bezzemnieku ģimenes.
Gulbju ezers (nozīmju atdalīšana)
Gulbju ezers var būt:
Košrags
Nelielais Košrags bija ievērojams lībiešu jūrmalas saimnieciskais un kultūras centrs. 19. gadsimta vidū tur darbojās pirmā lībiešu ciemu skola, 19. gadsimta beigās un 20. gadsimta pirmajos gadu desmitos tajā darbojās Kine-Dīķu vējdzirnavas un Kukšu ūdensdzirnavas, strādāja laivu būvētāji. Didriķis Volganskis, laivu būvētājs un lībiešu kultūras darbinieks, 1932. gadā organizēja ostas izbūvi Košragā. 1938. gadā uzbūvēts mols mudas (jūras mēslu) vākšanai. Šodien Košragā ir 13 mājas, tomēr pastāvīgi tiek apdzīvotas tikai dažas.
Košraga ciems ir valsts nozīmes pilsētbūvniecības piemineklis. Par tā kultūrvēsturisko nozīmību liecina arī tas, ka Košrags bija viens no sešiem Latvijas kultūras pieminekļiem, kas kandidēja uz iekļaušanu Pasaules kultūras mantojuma sarakstā. Košrags atrodas Slīteres nacionālā parka neitrālajā zonā.
Iedzīvotāju skaita izmaiņas
Esošajās robežās, pēc CSP un OSP datiem.
Ievērojamas personības
Košragā dzimuši vai dzīvojuši:
Cirīša ezers
Cirīša ezers var būt:
Priekules vidusskola
Priekules vidusskola atrodas Dienvidkurzemes novadā, Priekulē, Aizputes ielā 1.
Vēsture
Priekules vidusskola kopš 1951. gada atrodas Priekules muižas pilī, kas celta 15. gadsimtā. Laika gaitā skolas nosaukumi ir mainījušies:
Izglītības programmas
Izglītības programmas (2016./2017.mācību gadā)
Direktori
Līdz 2016. gadam Priekules vidusskolu vadījuši 10 direktori:
Interešu izglītības programmas
Ārpusklases nodarbības un interešu pulciņi
Skolēniem ir iespēja fakultatīvi papildināt zināšanas matemātikā, latviešu valodā, mūzikā, sportā un svešvalodās, kā arī apgūt zinātniski pētniecisko darbu rakstīšanas pamatus, kā arī attīstīt savas spējas interešu izglītības programmās. Nodarbības notiek pēc stundām.
Selenga
Selenga (ru, mn) ir upe Mongolijā un Burjatijas republikā Krievijā. Upe izveidojas, satekot Ideras un Delgermurenas upēm Mongolijā, bet ietek Baikāla ezerā. Selenga ir lielākā Baikāla pieteka. Tās garums ir 1024 km. Selengas upes baseins ir 447 000 km2. Upes krastos atrodas Ulanudes pilsēta.
Kalpaki (Čornajas pagasts)
Kalpaki (arī Kolpaki) ir ciems Čornajas pagastā, Rēzeknes novadā. Atrodas 259 km attālumā no Rīgas.
Eurojackpot
Eurojackpot ir starptautiskā loterija, kurā spēlētāji no 18 Eiropas valstīm piedalās spēlē divas reizes nedēļā (otrdienas un piektdienas), kas vienmēr tiek izlozēta plkst. 20:00 CET Helsinkos, Somijā. Džekpots sākas ar vismaz 10 miljoniem eiro var sasniedz 120 miljoniem eiro.
Loterija Eurojackpot izveidota 2012. gadā. 2013. gada janvārī Latvijas Loto pievienojās starptautiskajai skaitļu loterijai Eurojackpot. Tā ir 18 valstu — Čehijas, Dānijas, Horvātijas, Igaunijas, Islandes, Itālijas, Latvijas, Lietuvas, Nīderlandes, Norvēģijas, Slovākijas, Slovēnijas, Somijas, Spānijas, Ungārijas, Vācijas, Zviedrijas un Polijas nacionālo loteriju uzņēmumu kopīgi organizēta loterija.
Eurojackpot laimesta kategorijas
Eurojackpot loterijā ir divpadsmit laimesta kategorijas. Lai uzvarētu maksimālo laimestu, nepieciešams precīzi uzminēt piecus skaitļus (no 1 līdz 50) un divus papildskaitļus (no 1 līdz 12).
2. laimesta grupa – 5 (pieci) atminēti skaitļi un atminēts 1 (viens) papildskaitlis vienā spēles variantā (5+1);
3. laimesta grupa – 5 (pieci) atminēti skaitļi vienā spēles variantā (5);
4. laimesta grupa – 4 (četri) atminēti skaitļi un atminēti 2 (divi) papildskaitļi vienā spēles variantā (4+2);
5. laimesta grupa – 4 (četri) atminēti skaitļi un atminēts 1 (viens) papildskaitlis vienā spēles variantā (4+1);
6. laimesta grupa – 3 (trīs) atminēti skaitļi un atminēti 2 (divi) papildskaitļi vienā spēles variantā (3+2);
7. laimesta grupa – 4 (četri) atminēti skaitļi vienā spēles variantā (4);
8. laimesta grupa – 2 (divi) atminēti skaitļi un atminēti 2 (divi) papildskaitļi vienā spēles variantā (2+2);
9. laimesta grupa – 3 (trīs) atminēti skaitļi un atminēts 1 (viens) papildskaitlis vienā spēles variantā (3+1);
10. laimesta grupa – 3 (trīs) atminēti skaitļi vienā spēles variantā (3);
11. laimesta grupa – 1 (viens) atminēts skaitlis un atminēti 2 (divi) papildskaitļi vienā spēles variantā (1+2);
12. laimesta grupa – 2 (divi) atminēti skaitļi un atminēts 1 (viens) papildskaitlis vienā spēles variantā (2+1).
Johanness Blēmens
Johanness Dirks Blēmens (nl; dzimis, miris ) bija nīderlandiešu peldētājs. Startējis 1900. gada vasaras olimpiskajās spēlēs Parīzē.
Blēmens olimpiskajās spēlēs startēja 200 metros peldēšanā uz muguras. Šajā disciplīnā viņš fināla mačā izcīnīja 4. vietu, ar rezultātu 3:02.2.
Arābu sociālistiskās atdzimšanas partija
Arābu sociālistiskās atdzimšanas partija (ar Ḥizb Al-Ba‘ath Al-‘Arabī Al-Ishtirākī), arī Baas, bija politiskā partija, kas dibināta Sīrijā, pastāvēja no 1947. līdz 1966. gadam.
Partija dibināta, apvienojoties arābu atdzimšanas kustībai un arābu sociālistiskajai kustībai 1947. gadā, kā Arābu atdzimšanas partija. 1952. gadā apvienojās ar Arābu sociālistisko partiju, izveidojot Arābu sociālistiskās atdzimšanas partiju. Partija guva panākumus, bija otra lielākā partija Sīrijas parlamentā pēc 1954. gada vēlēšanām. 1958. gadā Sīrija apvienojās ar Ēģipti izveidojot Apvienoto Arābu Republiku, kura beidza pastāvēt 1961. gadā.
Arābu sociālistiskās atdzimšanas partija izjuka 1963. gadā, par tās pēcnācējiem kļuva divi zari (Irākā un Sīrijā). Sīrijā atzars ir valdošā partija kopš 1963. gada, savukārt Irākā tā bija valdošā no 1968. līdz 2003. gadam.
EuroMillions
EuroMillions ir starptautiska loterija, kurā spēlētāji no 9 Eiropas valstīm piedalās spēlē divas reizes nedēļā (trešdienās un piektdienās), kas vienmēr tiek izlozēta plkst. 21:00 CET Parīzē, Francijā. Džekpots sākas no vismaz 17 miljoniem eiro un var sasniedz 240 miljoniem eiro. Loterija EuroMillions izveidota 2004. gadā. Tā tiek organizēta, sadarbojoties valsts loteriju kompānijām Apvienotajā Karalistē, Spānijā, Francijā, Austrijā, Beļģijā, Īrijā, Portugālē, Šveicē un Luksemburgā.
Jaunais vilnis (mūzikas žanrs)
Žanra nosaukums cēlās no franču jaunā viļņa kino kustības nosaukuma.
Mūzika, kas tika sacerēta jaunā viļņa stilā lielāko popularitāti sasniedza tieši 1980. gados, tomēr arī vēlākajos gados un mūsdienās ļoti daudzi slaveni izpildītāji ietekmējas no jaunā viļņa un cenšas spēlēt šī žanra mūziku.
Rīgas 53. vidusskola
'''Rīgas 53. vidusskola''' bija viena no Rīgas vidusskolām Melnsila ielā 6 Āgenskalnā. 2021. gada 18. februārī Rīgas domes Izglītības, kultūras un sporta departaments atbalstīja Rīgas 61. vidusskolas un Rīgas 53. vidusskolas apvienošanu un Rīgas Arkādijas vidusskolas izveidi.
Vēsture
Rīgas 53. vidusskola dibināta 1961. gadā. 1993. gadā likvidētās Rīgas 3. vakara (maiņu) vidusskolas telpās Mazajā Nometņu ielā 24 atvēra Rīgas 53. vidusskolas filiāli. 1995. gadā pievienoja Rīgas 26. vidusskolu, kas līdz tam atradās Zeļļu ielā 4. 1997. gadā 1. – 9. klašu skolēnus no sākumskolas Kapseļu ielā 11 pārcēla uz ēku Melnsila ielā 6. 2012. gadā tai pievienoja Rīgas Šampētera vidusskolu un līdz 2016. gadam mācības notika arī ēkā Šampētera ielā 98.
Izglītības programmas
Pamatizglītības mazākumtautību programma (21011121), Speciālās pamatizglītības mazākumtautību programma izglītojamajiem ar valodas traucējumiem (21015521), Vispārējās vidējās izglītības matemātikas, dabaszinību un tehnikas virziena mazākumtautību programma (31013021).
Neatkarības deklarācija
Neatkarības deklarācija var būt:
1965. gada Latvijas čempionāts šahā
1965. gada Latvijas šaha čempionāts - Latvijas PSR 22. šaha čempionāts vīriešiem un Latvijas PSR 19. šaha čempionāts sievietēm.
Turnīra gaita
Latvijas PSR 22. šaha čempionāts vīriešiem notika 1965. gadā Rīgā. Gatavojoties tajā gadā paredzētajiem Pasaules šaha čempionāta pretendentu mačiem turnīrā piedalījās Latvijas spēcīgākais šahists Mihails Tāls. Atšķirībā no 1958. gada čempionāta, kurā lielmeistaram neizdevās uzvarēt, šoreiz pretinieki Tālu respektēja vairāk, un šaubas par viņa uzvaru neradās. Aivars Gipslis samierinājās ar otro vietu, bet trešo ceturto vietu dalīja Jānis Klovāns un Anatolijs Šmits. Valentīns Kirilovs turnīrā izpildīja PSRS sporta meistara normu.
Latvijas PSR 19. šaha čempionāts sievietēm notika 1965. gadā Rīgā. Iepriekšējo divu gadu čempione Astra Ērgle (Klovāne) arī šoreiz necieta nevienu zaudējumu un ieguva savu trešo Latvijas PSR čempiones titulu. Par 1,5 punktu no viņas atpalika Vija Rožlapa, kas ieņēma otro vietu.
Latvijas vīriešu šaha čempionāta turnīra tabula
! !! Dalībnieks !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! 15 !! Punkti !! Vieta
Latvijas sieviešu šaha čempionāta turnīra tabula
! !! Dalībniece !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! Punkti !! Vieta
Dzērve (nozīmju atdalīšana)
Dzērve var būt:
Paulis Pormals
Paulis Pormals (segvārds "Pēteris Selga", 1917–1946) bija latviešu leģionārs un nacionālās pretošanās kustības dalībnieks Sēlijā. Bija Latvijas Tēvzemes sargu (partizānu) apvienības Jēkabpils pulka jeb "Vilkaču" grupas komandieris, kurā vismaz karoja 23 cīnītāji.
Dzīvesgājums
"Par brīvu un nacionāli neatkarīgu Latviju runā Apvienoto Nāciju statūtu 76. pants. Droša ķīla tam ir mūsu nacionālo valstsvīru piedalīšanās Apvienoto Nāciju konferencē. Mūsu bijušās Latvijas brīvvalsts sūtniecības nav likvidētas Anglijā, ASV, Zviedrijā utt. Latviešu tautas nacionālai neatkarībai pamati likti 1918. – 1919. gadā. Neviena pret latviešiem lojālā brīvvalsts nav domājusi un nedomā to apstrīdēt vai liegt atbalstu arī tagad. Sabiedroto valdības ir paziņojušas palīdzības plānu Baltijas jaunuzbūvē pirmā piecgadē pēc okupācijas karaspēka izvākšanās [..] Šī ir tikai daļa no mūsu rīcībā esošajiem faktiem par politiskā stāvokļa īstenību, bet pietiekoši, lai dotu ticību Brīvai Latvijai un orientētu Jūs īstā nacionālā stājā. Šis laiks prasa totāli nacionālu latvieti, kurš zina nešaubīgi ceļu uz mērķi un to ietur, spītējot visām pašreizējām politiskām vētrām un anarhijām."
Brāļu Pormaļu partizānu grupa izdeva arī apmēram trīsdesmit patriotiska satura nelegālos uzsaukumus "Maksa par latviešu apcietināšanu", "Norādījumi", "Latvieši", "Visiem mežziņiem", "Latviešu tautai", "Vilkaču aicinājums", "Nelaimīgie latvju dēli, kuri slāpst nost sarkanās armijas rindās" un vairākus citus. Savukārt PSRS drošības iestādes par brāļu Pormaļu nodošanu bija izsludinājušas 10 tūkstošus rubļu lielu atlīdzību, kā arī centās grupā iemānīt ziņotājus, kuri piegādāja informāciju par partizānu skaitlisko sastāvu un apbruņojumu. Izskanēja arī viltus aicinājumi legalizēties, kas daudzus tāpat nepaglāba no aresta, tiesas un izsūtīšanas. Zināms, ka apcietināja un izsūtīja vairāk nekā 20 partizānu atbalstītāju, kas bija piegādājuši viņiem ieročus, apģērbu un pārtiku.
1945. gada novembrī "Vilkači" ierīkoja partizānu bunkuru Seces meža Druvenieku apgaitā, kuru aplenca čekistiem, nogalinot un ievainojot vairākus partizānus. Dzīvi palikušie izklīda un turpināja darboties mazākās grupās. 1946. gada 11. augustā nodevības rezultātā čekisti ielenca brāļus Pormaļus mežsarga Bogdanova mājās. Paulis atstāja mājas pa sētas durvīm, sašaujot kādu vietējo iznīcinātāju, tomēr 1946. gada 16. oktobrī Paulis Pormals krita kaujā pie Seces pagasta "Taimiņu" mājām. Pauļa mirstīgās atliekas iznīcinātāji pārveda uz Sunākstes mežniecību, kur vietējiem iedzīvotājiem nācās piedalīties viņa atpazīšanā.
Viņa brālis Jānis Pormals devās uz Kurzemi, kur iesaistījās Ēvalda Pakuļa vadītajā LNPA "Kurzeme".
Piemiņa
1993. gadā uzstādīja un iesvētīja krustu pie "Vilkaču" bunkura, bet 2004. gada 20. augustā pie Seces pamatskolas atklāja pieminekli Seces pagasta politiski represētajiem un nacionālajiem partizāniem.
Līgums par Landesvēra izveidošanu
Līgums par Landesvēra izveidošanu noslēgts Rīgā 1918. gada 7. decembrī starp Vācijas valdības ģenerālpilnvaroto Augustu Vinnigu un Latvijas Pagaidu valdības pilnvaroto pārstāvi Apsardzības ministru Jāni Zālīti. Ar to oficiāli izveidoja Landesvēru, kura vienības vācbaltieši ar Vācijas okupācijas armijas atbalstu jau bija sākuši organizēt 11. novembrī. Līgumu noslēdza sarežģītajā Latvijas brīvības cīņu sākuma posmā, uzreiz pēc Latvijas neatkarības pasludināšanas, kad sākās Padomju Krievijas iebrukums un bija pasludināta Padomju Latvijas izveidošana, kurai piederēja daudzu boļševistiski un sociāldemokrātiski noskaņotu iedzīvotāju simpātijas. Pagaidu valdība meklēja visas iespējas izveidot sev uzticamu karaspēku, un saņemt ieroču atbalstu no aizejošās vācu armijas.
Līguma pilnais teksts
Rīgā, 1918. g. 7. decembrī
2. Landesvēram jāsastāv no 18 latviešu rotām (t. sk. 1 triecienrotas), 3 latviešu baterijām, 7 vācu rotām (t. sk. 1 triecienrotas), 2 vācu baterijām, 1 krievu rotas.
3. Latvijas valstī dzīvojošos latviešus, vāciešus un krievus, ieskaitot rotu virsniekus, pēc tautības iedalīs atsevišķās rotās. Pavēļu valoda latviešu rotās ir latviešu, vācu rotās — vācu un krievu rotās — krievu. Rīkojumus taktikas un vispārējos jautājumos atsevišķām vienībām sastāda to nacionālajā valodā. Landesvēra štāba oficiālie raksti Pagaidu valdībai sastādāmi latviešu valodā.
4. Okupācijas vara griezīsies pie Zviedrijas vai citas neitrālas valdības ar lūgumu iecelt landesvēra pavēlnieku. Zviedru (respektīvi, neitrālais) pavēlnieks līdz ar to stājas Latvijas valsts dienestā. Kamēr ieradīsies zviedru (respektīvi, neitrālais) pavēlnieks, amatā paliek līdzšinējais pavēlnieks, sadarbojoties ar Pagaidu valdību un okupācijas varu. Ja divu mēnešu laikā nebūs nozīmēts neitrālais pavēlnieks, okupācijas varai un Pagaidu valdībai jāmeklē cits atrisinājums. Landesvēra pavēlnieka vietnieku ieceļ Pagaidu valdība.
No 2 ģenerālštāba amata vietām landesvēra pavēlnieka štābā pirmo vietu ieņem okupācijas vara, otrā vietā ieceļ latvieti. No landesvēra adjutantiem vienam jābūt latvietim, otram vācietim. No landesvēra pavēlnieka sakaru virsniekiem pie latviešu apgabala komandantiem (izņemot Latgali) norīkojami vācu virsnieki, pie vācu apgabala komandanta — latviešu virsnieks. Nav iebildumu pret 2 līdz 3 vācu sakaru virsnieku pagaidu norīkošanu landesvēra štābā līdz organizatorisko darbu nobeigumam.
5. Landesvēra virsniekus ieceļ landesvēra pavēlnieks saziņā ar savu palīgu. Pagaidu valdība apstiprina tos virsniekus, kas 3 mēnešus apmierinoši pildījuši savus dienesta pienākumus.
Batkenas apgabals
Batkenas apgabals (ky) ir viena no Kirgizstānas pirmās pakāpes administratīvajām vienībām. Izvietojusies valsts dienvidrietumos kalnainā apvidū. Austrumos robežojas ar Ošas apgabalu, dienvidos un rietumos — ar Tadžikistānas republikas pakļautības rajoniem un Sugdas vilojatu, ziemeļos — ar Uzbekistānas Fergānas vilajetu. Apgabala teritorija iekļauj četrus Uzbekistānas un divus Tadžikistānas anklāvus. Apgabala centrs ir Batkenas pilsēta. Administratīvi iedalās trijās apgabala pakļautības pilsētās un trijos rajonos. Iedzīvotāju lielākā daļa ir kirgīzi (76,5%; 2009) un uzbeki (14,7%), kā arī tadžiki (6,9%), krievi (0,8%) u.c. Apgabals izveidots 1999. gadā, nodalot to no Ošas apgabala.
Līgums par Landesvēra izveidošanu
Līguma pilnais teksts
Par Vidzemes un Kurzemes apgabala komandantiem ieceļ latviešu virsniekus, par Rīgas apgabala komandantu jāieceļ Baltijas vācu virsnieks. Vidzemes un Kurzemes apgabalu komandantiem piešķir vācu, Rīgas apgabala komandantam — latviešu palīgu. Latgales apgabala štābā darbojas vienīgi latviešu virsnieki. Landesvēra pavēlniekam un apgabalu komandantiem visas svarīgās taktikas un vispārējās nozīmes pavēles jāizdod saziņā ar saviem palīgiem. No Vidzemes, Kurzemes un Rīgas komandantu 2 adjutantiem vienam jābūt latvietim, otram — vācietim.
Rīgas Strazdumuižas vidusskola
Rīgas Strazdumuižas vidusskola — attīstības centrs ir vienīgā mācību iestāde valstī, kur bērniem un jauniešiem ar nopietniem redzes traucējumiem tiek nodrošināts redzes īpatnībām pielāgots mācību process, un kas nodrošina atbalstu vispārizglītojošajās mācību iestādēs integrētajiem vājredzīgajiem un neredzīgajiem audzēkņiem. Tā atrodas Braila ielā 24, Juglā, Rīgā.
Batkenas apgabals
Ģeogrāfiski lielu daļu apgabala teritorijas aizņem kalni. Apgabala dienvidu robeža stiepjas pa Turkestānas grēdas un Alaja grēdas kori, vidusdaļu aizņem šo grēdu atzari un priekškalnes, bet ziemeļu daļā ir Fergānas ielejas dienvidu mala, kas arī ir visblīvāk apdzīvota.
Rīgas Strazdumuižas vidusskola
Vēsture
Skola nodibināta 1872. gadā, to izveidoja un vadīja Ida Valentinoviča, vēlāk tiflopedagogs Oskars Notnāgels, kurš darbojās arī pieaugušo neredzīgo un vājredzīgo profesionālās rehabilitācijas sistēmas izveidē no 1883. gada līdz 1919. gadam. 1877. gadā nodibināja Neredzīgo un vājredzīgo institūtu, viengadīgā elementārskola tika pārveidota par vairākklašu mācību iestādi.
Pēc Otrā pasaules kara 1945. gadā Juglas ielā 14a atvēra Neredzīgo vidusskolu, 1950. gadā notika pirmais vidusskolas izlaidums ar 5 absolventiem. 1960. gadā skolas rīcībā nodeva jaunu trīsstāvu ēku, skolu pārdēvēja par Rīgas Vājredzīgo un Neredzīgo bērnu internātskolu. Jaunajā skolā strādāja 50 pedagogu, bez pediatra skolas štatu sarakstā iekļāva arī oftalmologu un divas medmāsas. 1990. gadā skolu nosauca par Strazdumuižas internātvidusskolu. 1997. gadā, tai kļūstot arī par attīstības centru, skola kļuva Strazdumuižas internātvidusskolu — attīstības centru vājredzīgiem un neredzīgiem bērniem.
2019. gadā Rīgas dome pieņēma lēmumu par Rīgas pirmsskolas izglītības iestādes “Sapņudārzs” pievienošanu Strazdumuižas internātvidusskolai.
Līgums par Landesvēra izveidošanu
Līguma pilnais teksts
6. Landesvēra sastāvā ietilpst:
Rīgas Strazdumuižas vidusskola
Direktori
1960. gadā par skolas direktoru iecēla Gunāru Blūmu, vēlāk Antonu Rudzi un Andreju Lūsi. No 1989. līdz 2007. gadam par skolas direktoru strādāja Ojārs Lamass, kurš bija iniciators skolas reorganizācijas projektam. No 2007. gada skolas direktore ir Ligita Ģeida.
Sasniegumi
2015. gadā Strazdumuižas skolēniem parādīja savas prasmes dažādās jomās.
Līgums par Landesvēra izveidošanu
Līguma pilnais teksts
Landesvēra štābā: 1 komandieris, 1 palīgs, 2 ģenerālštāba virsnieki, 2 adjutanti, 4 apgabalu komandantu sakaru virsnieki, 1 intendants ar 2 ierēdņiem, 1 kara tiesas padomnieks, 1 kasieris, 15 rakstveži.
Rīgas Strazdumuižas vidusskola
Skolas vide
Skolā uzņem skolēnus no 7 gadu vecuma. Beidzot skolas 12. klasi, audzēkņi saņem atestātu par vidējo izglītību un, atkarībā no katra spējām un vēlēšanās, var turpināt izglītību vidējās profesionālās un augstākās mācību iestādēs. Skolā darbojas arī eksternāts, kas dod iespēju iegūt pamata un vidējo izglītību jebkura vecuma cilvēkiem, kam tas nav bijis iespējams kādas redzes problēmas dēļ. Mācību un ārpusstundu darbs tiek organizēts, ņemot vērā katra skolēna individuālās spējas, vajadzības un intereses, atbilstoši viņa redzes īpatnībām.
Līgums par Landesvēra izveidošanu
Līguma pilnais teksts
Štāba 4 apgabalu komandantūrās katrā: 1 komandieris, 1 palīgs, 2 adjutanti, 1 intendantūras ierēdnis, 1 kasieris, 8 rakstveži.
Rīgas Strazdumuižas vidusskola
Skolas vide
No 1997. gada sākuma skola ir ieguvusi jaunu statusu — tā darbojas arī kā attīstības centrs, līdz ar to uzņemoties jaunus pienākumus:
Līgums par Landesvēra izveidošanu
Līguma pilnais teksts
Karaspēks: 2 latviešu, 2 vācu, 1 krievu rota ar 250 vīriem katrā (Rīgas garnizons), 16 latviešu, 5 vācu rotas ar 200 vīriem katrā (Kurzemes, Vidzemes un Latgales garnizons), 3 latviešu, 2 vācu baterijas ar 110 vīriem un 70 zirgiem katrā.
Rīgas Strazdumuižas vidusskola
Sadarbība
Skola sarbojas ar citvalstu skolām, kur mācās bērni ar redzes traucējumiem, Tartu Emajegi skolu Igaunijā, Lietuvas Nedzirdīgo un vājdzirdīgo izglītības centru, Valteri skolu Somijā un Bartiméus skolu Nīderlandē. Strazdumuižas skolai ir sadarbība arī ar organizācijām — Starptautiska personu ar redzes traucējumiem izglītības padomi (International Council for Education of People with Visual Impairment (ICEVI)) un Latvijas Neredzīgo biedrību, kā arī uzņēmumu SIA "Exceed", kas izplata speciālos palīglīdzekļus cilvēkiem ar redzes traucējumiem.
Līgums par Landesvēra izveidošanu
Līguma pilnais teksts
Kopā: 26 rotu komandieri, 156 kājnieku vadu komandieri, 5 bateriju komandieri, 15 artilērijas vadu komandieri, 5450 vīru, 520 zirgu kājniekiem, 550 vīru, 350 zirgu artilērijai. Pavisam kopā 6000 vīru, 870 zirgu.
7. Vācu rotām garnizoni atrodas: Rīgā (3 rotas), Jelgavā (1 rota), Liepājā (1 rota), Vecgulbenē (1 rota), Alūksnē (1 rota). Latviešu rotām un baterijām garnizonu atrašanās vietu nosaka landesvēra komandieris saziņā ar savu palīgu un Pagaidu valdību.
8. Okupācijas vara pret vēlāku samaksu nodod Pagaidu valdības rīcībā landesvēra vajadzībām ieročus, formas tērpus un apbruņojumu. Apmaksas kārtība jānosaka īpašā līgumā. Landesvēra štābam pastāvīgi jāinformē Pagaidu valdība par vācu piegādes norisi. Pēc tam kad minētās vienības būs sakomplektētas, paredzēts Kara ministrijā nodibināt galveno noliktavu.
Landesvēra pavēlniekam piešķirtas tiesības paredzētā budžeta robežās rīkoties ar okupācijas varas landesvēra vajadzībām aizdotajiem naudas līdzekļiem. Ārkārtējiem izdevumiem nepieciešama okupācijas varas un Pagaidu valdības atļauja.
9. Formas tērpu detaļas nosaka landesvēra pavēlnieks saziņā ar savu vietnieku un Pagaidu valdību.
10. Pagaidu valdība apgādā virsniekus un kareivjus ar bezmaksas pārtiku un dzīvokļiem. Sagaidāms, ka vistuvākajā laikā Pagaidu valdība pabeigs pārtikas sagādes organizācijas darbus. Līdz tam laikam landesvēru apgādās ar vācu armijas pārtikas krājumiem. Pagaidu valdībai izsniegtie produkti pilnā apjomā jāatdod okupācijas varai.
11. Atalgojums.
Pamatalga: 6 markas dienā
Piemaksas: Kareivjiem, kas jau 1 gadu nokalpojuši kādā ar mijā (kareivji, kas līdz šim saņēma piemaksu, vēl nenokalpojuši 1 gadu, arī turpmāk to saņem) 5 markas dienā
Grupu komandieriem 7 markas dienā
Kasieriem 10 markas dienā
Vadu komandieriem un intendantūras ierēdņiem iecirkņa štābā 12 markas dienā
Rotu komandieriem, bateriju komandieriem, adjutantiem, iecirkņu komandantu sakaru virsniekiem, landesvēra štāba intendantam, kara tiesas padomniekam 20 markas dienā
Ģenerālštāba 2. virsniekam un apgabalu komandantu palīgiem 22 markas dienā
Pavēlnieka palīgam 35 markas dienā
Pavēlniekam 40 markas dienā
Alga izmaksājama uz priekšu, ik pa 10 dienām.
Landesvēram no armijas virspavēlniecības piekomandēto virsnieku atalgojums nosakāms īpaši.
12. Katram, kas atrodas landesvēra dienestā, jāparaksta saistības, kas viņam uzliek par pienākumu palikt dienestā līdz 1919. g. 1. jūnijam.
Ja būs pārmaiņas politiskajā stāvoklī, landesvēra sastāvu var samazināt. Landesvēra personālais sastāvs, kas tādā gadījumā būtu jāatlaiž pirms saistību termiņa beigām, saņem viena mēneša atalgojumu. Atbrīvošanas gadījumos jāievēro proporcionalitāte visām trim tautībām.